**Grozījumi “Publiskas personas kapitāla daļu un kapitālsabiedrību pārvaldības likumā” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | **Likumprojekts “Grozījumi Publiskas personas kapitāla daļu un kapitālsabiedrību pārvaldības likumā” (turpmāk – likumprojekts) mērķis ir iekļaut deleģējumu Ministru kabinetam noteikt dividenžu izmaksas kārtību arī publiskas personas kontrolētās kapitālsabiedrībās, kurās valsts ir dalībnieks (akcionārs), publiskas personas kontrolēto kapitālsabiedrību, kurās valsts ir dalībnieks (akcionārs) meitas sabiedrībās, valsts kapitālsabiedrību atkarīgajās kapitālsabiedrībās un meitas sabiedrībās.**  **Lai īstenotu mērķi ar likumprojektu, tiek ierosināts grozīt Publiskas personas kapitāla daļu un kapitālsabiedrību pārvaldības likuma (turpmāk – Kapitālsabiedrību pārvaldības likums) 28.panta nosaukumu un minētā panta sesto daļu.**  **Lai skaidrāk noteiktu, kādas institūcijas iesaistās atkarīgo kapitālsabiedrību valdes un padomes locekļu atlases nominācijas komisijās, tiek ierosināts izdarīt precizējošus grozījumus Kapitālsabiedrību pārvaldības likuma 31.panta piektās daļas otrajā teikumā un izteikt jaunā redakcijā 8.panta pirmās daļas 3.punktu.**  Likumprojekts stājas spēkā 2020.gada 1.janvārī |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lai izpildītu Ministru kabineta 11.oktobra sēdes uzdevumu (prot. Nr.47, 6.§ 5.1.punkts) - līdz 2019.gada 15.novembrim sagatavot un iesniegt izskatīšanai Ministru kabinetā kā Ministru kabineta lietu grozījumus Publiskas personas kapitāla daļu un kapitālsabiedrību pārvaldības likumā, lai paredzētu deleģējumu Ministru kabinetam noteikt dividenžu izmaksas kārtību arī publisku personu kontrolētajās kapitālsabiedrībās, publisko personu kapitālsabiedrību atkarīgajās kapitālsabiedrībās un meitas sabiedrībās. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumā “Par vidēja termiņa budžeta ietvaru 2020., 2021. un 2022.gadam” nav iekļauta norma, kas noteic minimālo dividendēs izmaksājamo peļņas daļas procentuālo apmēru valsts tiešā un netiešā izšķirošajā ietekmē esošām kapitālsabiedrībām un kapitālsabiedrībām, kurās visas kapitāla daļas tieši vai netieši pieder valstij. Līdz ar to vienīgais normatīvais akts, kurā būtu noteikta minimālā dividendēs izmaksājamā peļņas daļa un kārtība, kādā lemj par atšķirīgu dividenžu izmaksas procentuālo apmēru, nekā tas noteikts kapitālsabiedrības vidēja termiņa darbības stratēģijā ir Ministru kabineta 2015.gada 22.decembra noteikumi Nr.806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" (turpmāk – Dividenžu noteikumi). Taču Dividenžu noteikumi ir saistoši tikai valsts kapitālsabiedrībām (kapitālsabiedrības, kurās visas kapitāla daļas pieder valstij) un publiski privātām kapitālsabiedrībām (kapitālsabiedrības, kurās visas kapitāla daļas vai balsstiesīgās akcijas pieder vairākām publiskām personām). Līdz ar to normatīvajos aktos vairs netiek noteikts minimālais dividendēs izmaksājamais peļņas apmērs šādām kapitālsabiedrībām: 1) valsts tiešā izšķirošā ietekmē esošām kapitālsabiedrībām (izšķirošā ietekme, ja valstij pieder 50% + 1 kapitāla daļas), t.i., publiskas personas kontrolētas kapitālsabiedrības (kapitālsabiedrība, kurā vienai vai vairākām publiskām personām ir tieša izšķiroša ietekme) 2) valsts kapitālsabiedrības vai valsts kontrolētas kapitālsabiedrības vai publiski privātas kapitālsabiedrības, kurā valsts ir daļu (akciju) īpašnieks, meitas sabiedrības (kapitālsabiedrība, kurā kapitāla daļas vai akcijas pieder publiskas personas kapitālsabiedrība vai publiski privātā kapitālsabiedrība ir ieguvusi tiešu izšķirošo ietekmi uz līdzdalības pamata Koncernu likuma izpratnē; 3) kapitālsabiedrībās, kurās valstij netieši pieder 100% kapitāla daļas – valsts kapitālsabiedrību atkarīgās kapitālsabiedrības.  Pēc likumprojekta pieņemšanas Saeimā, Pārresoru koordinācijas centrs sagatavos grozījumus Dividenžu noteikumos, lai tajos noteiktu skaidru kārtību, kādā dividendes izmaksā augstāk uzskaitītās kapitālsabiedrības. **Likumprojekta un uz tā pamata izdotajos Ministru kabineta noteikumos ar jēdzienu dalībnieks saprot valsts kapitāla daļu turētāju un valdi publiskas personas kapitālsabiedrībā, publiski privātā kapitālsabiedrībā, publisku personu kontrolētā kapitālsabiedrībā, kurai ir meitas sabiedrība vai atkarīgā kapitālsabiedrība.**  Kapitālsabiedrību pārvaldības likuma 8.panta pirmās daļas 3.punkts (redakcija, kas atbilstoši Kapitālsabiedrību pārvaldības likuma 2019.gada 28.jūnija grozījumiem stāsies spēkā 2020.gada 1.janvārī) noteic, ka atkarīgajām kapitālsabiedrībām valdes un padomes locekļu atlases procesā jāievēro Kapitālsabiedrību pārvaldības likuma 31.pantā noteiktā procedūra. Pārresoru koordinācijas centrs (turpmāk – PKC) ir konstatējis, ka šāda redakcija rada neskaidrības, kuras institūcijas piedalās valdes un padomes locekļu atkarīgajās kapitālsabiedrībās atlases procesā, piemērām, vai tajās jāiesaista PKC pārstāvji un valsts kapitāla daļu turētāja pārstāvis. Lai novērstu neskaidrības normatīvajā regulējumā, ar likumprojektu tiek grozīts Kapitālsabiedrību pārvaldības likuma (nākotnes redakcijas) 8.panta pirmās daļas 3.punkts, izsakot to jaunā redakcijā. Proti, atkarīgās kapitālsabiedrības valdes un padomes locekļus nominē publiskās personas kapitālsabiedrības valde vai atkarīgās kapitālsabiedrības padome atbilstoši šā likuma 31. vai 37. pantam. Uz atkarīgo kapitālsabiedrību nominācijas procesiem netiks attiecināts nosacījums par koordinācijas institūcijas izvirzītā pārstāvja dalību nominācijas komisijā. Un vienlaikus tiek papildināts 31.panta piektās daļas otrais teikums ar vārdiem iekavās “izņemot atkarīgo kapitālsabiedrību nominācijas komisijās”. |
| 3. | Projekta izstrādē iesaistītās institūcijas un publiskas personas kapitālsabiedrības | Pārresoru koordinācijas centrs |
| 4. | Cita informācija | Vienlaikus ar šo likumprojektu virzītie grozījumi Ministru kabineta 2015.gada 22.decembra noteikumos Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” ir saistīti ar citu Ministru kabineta 11.oktobra sēdes uzdevuma (prot. Nr.47, 6.§ 5.2.punkts) izpildi, kura termiņš ir 2020.gada 1.janvāris. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts paredzēs deleģējumu Ministru kabinetam noteikt dividenžu izmaksas kārtību arī publisku personu kontrolētajās kapitālsabiedrībās, publisko personu kapitālsabiedrību atkarīgajās kapitālsabiedrībās un meitas sabiedrībās. Vienlaikus likumprojektā tiks precizēts nominācijas komisijas sastāvs un nominācijas procesā iesaistītās institūcijas atkarīgo kapitālsabiedrību valdes un padomes locekļu atlasei, līdz ar to ietekmes uz sabiedrības grupām faktiski nav. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts |
| 3. | Administratīvo izmaksu monetārs novērtējums | Nav novērtējams, jo pienākumus sabiedrības grupām neuzliek. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likumprojekta 2.pantā ir pilnvarojums Ministru kabinetam izdot noteikumus, kuri reglamentē kārtību, kādā publiskas personas kontrolētās kapitālsabiedrībās, kurās valsts ir dalībnieks (akcionārs), valsts kapitālsabiedrību atkarīgajās kapitālsabiedrībās un meitas sabiedrībās, publiskas personas kontrolētas kapitālsabiedrības meitas sabiedrībās, publiski privātas kapitālsabiedrības, kurā valsts ir daļu (akciju) īpašnieks, meitas sabiedrībāsprognozējama peļņas daļa, kas izmaksājama dividendēs, kā arī valsts kapitāla daļu turētāja rīcību, izlietojot valsts kā dalībnieka (akcionāra) tiesības lemt par dividendēs izmaksājamo peļņas daļu.” Attiecīgi Pārresoru koordinācijas centrs sagatavos atbilstošus grozījumus Dividenžu noteikumos. Vienlaikus ar šo likumprojektu virzītie grozījumi Dividenžu noteikumos ir saistīti ar citu Ministru kabineta 11.oktobra sēdes uzdevuma (prot. Nr.47, 6.§ 5.2.punkts) izpildi, kura termiņš ir 2020.gada 1.janvāris. |
| 2. | Atbildīgā institūcija | Pārresoru koordinācijas centrs |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārresoru koordinācijas centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar |
| 3. | Cita informācija | Nav |

Ministru prezidents A.K.Kariņš

Finanšu ministrs J.Reirs

Vīza

Pārresoru koordinācijas centra vadītājs P.Vilks

1105

S.Ozola, 67082815

Sarmite.Ozola@pkc.mk.gov.lv